Fabian Stang

Fabian Stang (født 1955) er en norsk advokat og politiker (H). Han var ordfører i Oslo fra 2007 til 2015 og statssekretær for Norges innvandrings- og integreringsminister Sylvi Listhaug i Justis- og beredskapsdepartementet fra 2016 til 2018.

 Liv og virke
 Bakgrunn 

Fabian Stang er sønn av Thomas Stang og skuespiller Wenche Foss, og nevø av NS-statsråd Axel Stang. Gjennom farmoren Emma Heiberg er han etterkommer av Axel Heiberg, Thorvald Meyer, Jacob Peter Meyer, Andreas Tofte og Jacob Munch, og på farfarens side er han etterkommer av Johan Michael Keyser.

Stang er utdannet jurist.

Karriere – yrke, politikk
mini|left|Ordfører Fabian Stang på ordførerpodiet i bystyresalen i Oslo rådhus. Ellers sees Rune Gerhardsen (på talerstolen), varaordfører Aud Kvalbein og direktøren for bystyrets sekretariat Jan Frode Jacobsen (lengst til høyre).
Av yrke var han først lærer, deretter advokatfullmektig, politifullmektig og fra 1986 advokat. Stang har vært bystyrerepresentant for Høyre siden 1999 og vært fast medlem av helse- og sosialkomiteen, samferdsels- og miljøkomiteen, byutviklingskomiteen og finanskomiteen.

Som ordfører i Oslo var Stang også leder av Oslo bystyres forretningsutvalg, valgstyre og samevalgstyret i Oslo. Stang var Oslos varaordfører fra 29. august 2007 og ble 17. oktober samme år byens ordfører.

I 2011 deltok han i Kjendisbarnevakten på NRK1.

Stang mottok i 2011 kommandørkorset av Litauens fortjenstorden i forbindelse med statsbesøk fra Litauens president.Database over ordenstildelinger , Litauens presidentembete.

Fra 21. oktober 2016 til 17. januar 2018 var Stang statssekretær for Norges innvandrings- og integreringsminister Sylvi Listhaug i Justis- og beredskapsdepartementet.

I februar 2018 begynte Stang som advokat i Advokatfirmaet Elden.

 Referanser 

 Eksterne lenker 



  Statssekretær Fabian Stang, regjeringen.no 28. oktober 2016
  Stangs nye hverdag, Journalen 12. november 2007
  Ble veldig lei meg, Aftenposten 21. oktober 2007
  Stang ber østkantfolk lære av vestkanten, Aftenposten 20. oktober 2007
  Fabian ble ordfører i Oslo, Aftenposten 17. oktober 2007

Kategori:Norske advokater
Kategori:Høyre-ordførere i Oslo
Kategori:Høyre-politikere i Oslo
Kategori:Statssekretærer fra Høyre
Kategori:Statssekretærer i Regjeringen Solberg
Kategori:Personer fra Oslo